একজন সফল কৃষি প্রকৌশলি হয়েও তিনি প্রতিদিন বিভিন্ন দৈনিক, পাক্ষিক, মাসিক পত্রিকায় নানা প্রবন্ধ, কৃষির নানাবিধ সমস্যা ও সম্ভাবনার সংবাদ লিখে যেতেন। মালয়েশিয়া হতে উচ্চতর পিএইচ.ডি ডিগ্রি অর্জনের পর দেশে ফিরে তিনি কৃষি সাংবাদিকতা ও লেখালেখিতে আরো বেশি মনোনিবেশ করেন। হাওরের কৃষি ও কৃষকের দুঃখ দুর্দশার কথা অনবরত লিখতে থাকলেন তিনি পত্রিকার পাতায় ও অনলাইনে। তার লেখা কৃষি ও কৃষকের নানাবিধ সমস্যা-সম্ভাবনা নিয়ে রচিত লেখা কখনো কখনো মহামান্য রাষ্ট্রপতি থেকে শুরু করে দেশের মন্ত্রী-আমলাদের নজড় কাড়ে। কর্মজীবনে তিনি বিভিন্ন গবেষণা প্রতিষ্ঠানে কর্মরত ছিলেন। শেষজীবনে তিনি সার্ক এগ্রিকালচার সেন্টার ঢাকার সিনিয়র টেকনিক্যাল অফিসার পদে ছিলেন।